ג'ון ואנברו

סר ג'ון ואנברו (אנגלית: John Vanbrugh; 24 בינואר 1664 – 26 במרץ 1726) היה אדריכל ומחזאי אנגלי, הידוע בעיקר כמתכנן של ארמון בלנהיים וטירת הווארד. הוא כתב שתי קומדיות רסטורציה דעתניות וישירות, The Relapse (1696) ו-The Provoked Wife (1697), שהיו פופולריות מאוד אך זכו לביקורת רבה בתקופה שלאחר כתיבתן.

ואנברו היה רדיקלי לאורך רוב חייו. כאדם צעיר וכוויגי נאמן הוא היה חלק מהתוכנית להדיח את ג'יימס השני, להכתיר במקומו את ויליאם השלישי ולהגן על הדמוקרטיה הפרלמנטרית האנגלית, ובגלל פעילותו אף נכלא בבסטיליה שבפריז כאסיר פוליטי.

בקריירה שלו כמחזאי הוא פגע רבות בחלקים אחדים של החברה האנגלית בתקופת הרסטורציה והמאה ה-18, בין השאר בגלל המסרים המיניים שהיו בהם ובגלל ההגנה על זכויות האישה בנישואים. הוא הותקף על העמדות שהביע, והיה אחד היעדים העיקריים שהותקפו בחיבור Short View of the Immorality and Profaneness of the English Stage של ג'רמי קולייר. בקריירה שלו כאדריכל הוא היה אחד ממבשרי הבארוק האנגלי. עבודתו האדריכלית הייתה נועזת כמו פעילותו הפוליטית בראשית חייו ומחזותיו על נישואים, והיא אתגרה דעות שמרניות באותה תקופה.

קישורים חיצוניים

 ג'ון ואנברו במהדורה האחת-עשרה של אנציקלופדיה בריטניקה
 
 
 

אדריכלי בארוק
מחזאים אנגלים
אישים שנכלאו בבסטיליה
אסירים פוליטיים
אדריכלים בריטים במאה ה-17
אדריכלים בריטים במאה ה-18
אנגלים ממוצא בלגי
ילידי 1664
נפטרים ב-1726